মামুন বললো-আমি চাচ্ছি যে, খেলাফতের দায়িত্ব থেকে ইস্তফা দেব এবং এই দায়িত্ব আপনার ওপর ন্যস্ত করবো। ইমাম জবাবে বললেন,"মহান আল্লাহ যদি খিলাফত তোমার জন্যে নির্ধারিত করে থাকেন , তাহলে তা অন্যকে দান করা উচিত হবে না। আর যদি তুমি আল্লাহর পক্ষ থেকে খেলাফতের অধিকারি না হয়ে থাক, তাহলে আল্লাহর খেলাফতের দায়িত্ব কারো উপর ন্যস্ত করার কোনো অধিকার তোমার নেই। তুমি নিজেই জানো কে এজন্যে সবার চেয়ে বেশি উপযুক্ত।" এরকম কঠিন সত্য কথা মামুনের জন্যে অসহনীয় ছিল। তারপরও সে চেষ্টা করেছে তার রাগটাকে লুকিয়ে রাখতে। তারপর বললো-হে নবীর সন্তান! তাহলে নিশ্চয়ই যুবরাজ তথা সিংহাসনের উত্তরাধিকারের প্রস্তাবটি গ্রহণ করবেন! ইমাম বললেন,অবশ্যই আমি এই কাজটা নিজের ইচ্ছায় করবো না। মামুন বললো,হে নবীর সন্তান! তুমি বুঝি চাচ্ছো যুবরাজ হবার প্রস্তাবের বাইরে থেকে জনগণকে এটা বোঝাতে যে আলী ইবনে মুসা আররেযা পার্থিব এই পৃথিবী সম্পর্কে উদাসীন!ইমাম বললেন,আমি তোমার উদ্দেশ্য সম্পর্কে জানি। তুমি চাচ্ছো জনগণ যাতে বলে যে,আলী ইবনে মুসা রেযা (আ) পার্থিব জগতের ব্যাপারে নির্মোহ ছিলেন না,খেলাফতের স্বাদ গ্রহণ করার জন্যে তিনি যুবরাজ হবার প্রস্তাব মেনে নিয়েছেন।